The Panic in Needle Park
<s>The Panic in Needle Park (), u Jugoslaviji prikazan pod naslovom Panika u parku droge, je američki igrani film snimljen 1971. godine u režiji Jerryja Schatzberga.</s><s>Predstavlja adaptaciju istoimenog romana Jamesa Millsa, koji je, pak, bio inspiriran autorovom foto-reportažom o životu njujorških ovisnika o heroinu koji su se okupljali u oblasti Sherman Square na Manhattanu, tada poznatoj kao Needle Park ().</s><s>Protagonistica, čiji lik tumači Kitty Winn, je Helen, djevojka iz provincije koju je nakon abortusa napustio njen momak, te se nakon toga upozna i započne ljubavnu vezu sa Bobbyjem, mladim dilerom heroina (koga tumači Al Pacino).</s><s>Radnja pokazuje kako se ispostavi da Bobby povremeno, a potom sve više, konzumira heroin, a potom to čini i Helen, koja je na kraju prisiljena prostituirati se kako bi nabavila novac za drogu.</s>

<s>The Panic se isticao naturalističkim prikazom narkomanije, a što je uključivalo scene u kojima likovi sebi daju injekcije, dotada nezamislivim u mainstream hollywoodskoj produkciji.</s><s>Kako bi što uvjerljivije dočaraloposljedice uzimanja droge po zdravlje, šminker Herman Buchner je detaljno proučavao bolničke fotografije te koristio posebne tehnike kako bi na glumcima rekonsturirao ožiljke od igala i specifičan izgled.</s><s>Naturalizam je bio dodatno naglašen i time što se u filmu uopće nije koristila muzika.</s><s>Kitty Winn, kojoj je to bio filmski debi, je na Kanskom festivalu osvojila nagradu za najbolju glumicu.</s><s>The Panic je, međutim, bio daleko važniji po karijeru Ala Pacina kome je to bila prva glavna uloga, i koji će sljedeće godine trijumfirati sa Kumom.</s>

<s>Uloge
 Al Pacino ...</s><s>Bobby
 Kitty Winn ...</s><s>Helen Reeves
 Alan Vint ...</s><s>Hotch, detektiv Odjela za narkotike
 Richard Bright ...</s><s>Hank
 Kiel Martin ...</s><s>Chico
 Michael McClanathan ...</s><s>Sonny
 Warren Finnerty ...</s><s>Sammy
 Marcia Jean Kurtz ...</s><s>Marcie
 Raúl Juliá ...</s><s>Marco
 Angie Ortega ...</s><s>Irene
 Larry Marshall ...</s><s>Mickey
 Paul Mace ...</s><s>Whitey
 Nancy MacKay ...</s><s>Penny
 Gil Rogers ...</s><s>Robins
 Joe Santos ...</s><s>Detektiv DiBono
 Paul Sorvino ...</s><s>Samuels
 Sully Boyar ...</s><s>Ljekar
 Rutanya Alda ...</s><s>Bolničarka (kao Ruth Alda)</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Authority control 2</s>

